Нај, нај, нај, нај
Нај, нај, нај, нај је совјетски анимирани филм из 1966, у продукцији Сојузмуљтфилма. Филм је објављен на компилацијском ДВДу Сказочные джунгли.

Прича 
Ову легенду је испричао древни дух, који се сакрио на дну исушеног бунара у самом центру Африке. На обали језера Чад од давнина живи много разних врста птица и животиња. Једног дана они су решили да изаберу цара и изабрали су лава. Назвали су га најхрабријим, најјачим, најмудријим и најлепшим. Касније су лав и лавица добили сина - лавића. Када је лавић проходао, срео је хијену, која му је рекла да је он лав - цар животиња, дакле најхрабрији, најјачи, најмудрији и најлепши.

Лавић је порастао, почео је да шета даље од куће и налетео је на бунар са древним духом. Лавић се похвалио да је он најхрабрији, најјачи, најмудрији и најлепши. Древни дух је почео да се смеје и рекао му да је најглупљи. Затим је лавића ујео мрав, који га се није бојао, јер је штитио свој мравињак. Лавић је рекао: «Ти си заиста храбрији од мене, али сам зато ја - најхрабрији!». Мрав је почео да се смеје, назвао лавића најглупљим и посаветовао му да потражи ћелавог слона.

И пође лавић у потрагу за ћелавим слоном. А када је видео како огромни слон лако чупа дрво са кореном, раумео је ко је најјачи! Орао је рекао: «Слушај и запамти! Не говори да си храбар - срешћеш храбријег! Не говори да си јак - срешћеш јачег! Не говори да си мудар - срешћеш мудријег!». Лавић је одговорио: «Разумем, али ко је најлепши?». Орао је одлетео, не дослушавши га.

Прошло је неко време, млади лав је риком окупио животиње и птице, и рекао да ће раскомадати тога, ко га назове најхрабријим, најјачим, најмудријим и најлепшим. Лаву је пришла млада лавица и рекла: «Ја сам те заволела на први поглед. Ти ме можеш раскомадати, но ја ћу ипак рећи! Ти си - најлепши!». Лав јој се осмехнуо, јер је разумео, да је тај који је вољен, увек нај, нај, нај, нај...

Улоге

Занимљивости 
Своју мангу Jungle Emperor «отац» јапанске анимације Осаму Тедзука направио је по узору управо на овај цртани филм.

Види још 
 Тајна треће планете
 Маша и медвед

Референце

Спољашње везе 
 Нај, нај, нај, нај на сајту animator.ru.

Филмови 1966.
Совјетски филмови
Руски филмови
Анимирани филмови
Цртани филм